Speksin hallituksen kokous 17/2017

22.12.2017

Lintulahdenaukio 4b A 12

**Paikalla**

Lauri Kangassalo, puheenjohtaja

Siiri Turtola, sihteeri

Markus Holopainen

Heidi Häkkinen

**1. Kokouksen avaaminen**

Avataan kokous 17.23.

**2. Laillisuus ja päätösvaltaisuus**

Todetaan kokous lailliseksi ja päätösvaltaiseksi.

**3. Työjärjestyksen hyväksyminen**

Hyväksytään työjärjestys muutoksitta.

**4. Edellisen kokouksen pöytäkirjan hyväksyminen**

Hyväksytään pöytäkirja muutoksin.

**5. Pöytäkirjantarkastajien valinta**

Holopainen ehdottaa itseään. Häkkinen ehdottaa itseään. Kysytään Essi Salmenkiveltä, mitä pöytäkirjalle tehdään. Valitaan Holopainen ja Häkkinen.

**6. Ilmoitusasiat**

Järjestöille mainostettiin mahdollisuuksista tulla esiintymään eri tilaisuuksiin. Moodilta oli jo vastattu.

Turtola ilmoittaa HYY:n järjestötiedotteesta. Tulossa on puheenjohtajaseminaari 29.1. ja virityspäivä, jossa koulutusta taloudenhoitajille, yhdenvertaisuusvastaaville tapahtumanjärjestäjille ja viestijöille 22.2.

Turtola ehkä menossa 25.1. yhdenvertaisuusvastaaville suunnattuun koulutukseen.

**7. Produktion kuulumiset**

Häkkinen kertoo tiloista. Maria Nyman tarvitsee tiloja tanssijoille alkuvuodesta; tilat vahvistusta vaille hoidettu. Maaliskuussa päästään ehkä ilmaiseksi Harjun nutalle torstaina klo 19-21. Asiaan palataan 8.1. alkaen. Antti Wuokko on mahdollista saada yhteistreeneihin maanantaisin, jos korvataan menetetty palkka. Arabian nutalle päästään vain maanantaisin. Wuokko haluaa 5 läpivetoa ennen ensi-iltaa. Glorialle lähetetty lavakuva, kysymyksiin katsomon pienentymisestä lavajärjestelyjen takia ei ole vielä vastattu. Kaikilla alkaneet treenit hyvin. Lippujen hintoja pitäisi miettiä. Lippukauppaa voisi tehostaa myymällä lippuja early-bird -tarjouksella. Häkkinen tuo ehdotuksen lippujen myyntistrategiasta seuraavaan kokoukseen.

Keskustellaan erillisen markkinointitiimin perustamisesta.

Paula Bergman oli kertonut, miten päästiin viime produktiossa HYY:n intraan.

Holopainen kertoo, että näyttelijät on roolitettu.

Holopainen ehdottaa, että nimitetään sanoitusvastaava. Holopainen ehdottaa itseään. Valitaan Holopainen sanoitusvastaavaksi.

Valotiimiin saatu kaksi kiinnostunutta. Turtola pitää järjestäytymiskokouksen tammikuussa.

Häkkinen saanut järjestettyä pakun veloituksetta roudaamista varten. Kysytään Jantusta kuskiksi.

**8. Kevään tapahtumat**

9.2. tulossa Moodin Data Science -päivä, johon on pyydetty Kumpulan Speksiltä improa ja stand upia. Häkkinen ottaa vastuun järjestämisestä.

Kangassalo haluaa järjestää kämppäappron. Järjestetään helmikuussa.

Speksikaatajaiset järjestetään 10.4.

Mietitään, kuka ottaa vastuun karonkan järjestämisestä.

Kangassalo ottaa päävastuun vuosijuhlien järjestämisestä. Holopainen auttaa. Pidetään ehkä toukokuussa. Katsotaan ensimmäisenä tila ja catering. Kysellään alustavasti alumniryhmässä kiinnostuneita.

Hallitus virkistäytyy keskenään tammikuussa.

Keskusteltiin kierrätystapahtuman järjestämisestä. Pidetään se mieluummin produktion jälkeen.

**9. Talous**

Kangassalo ilmoittaa, että saatiin 400€ biostatistiikan seuralta.

Hyväksytään kulukorvaus Lauri Kangassalolle 50€ illalliskortista lääkiksen speksin vuosijuhliin.

Hyväksytään kulukorvaus Lauri Kangassalolle 55€ ullakkosauna Kekkosen varauksesta syyskokoukseen.

Hyväksytään kulukorvaus Lauri Kangassalolle 37,27€ syyskokouksen tarjoiluista.

**10. Muut esille tulevat asiat**

Kangassalo muistuttaa pöytäkirjojen ja yy-suunnitelmien laittamisesta nettiin. Holopainen hoitaa yy-suunnitelmien lisäämisen.

**11. Seuraava kokous**

Ensi vuoden hallitus päättää seuraavan kokouksen ajankohdan. Ehdotetaan, että ajankohta on 8.1. jälkeen.

**12. Kokouksen päättäminen**

Päätetään kokous 18.53.